cyanic-selkie/wikianc huggingface dataset:
István Somodi
Somodi, hvis far var advokat, studerte ved det Reformerte teologiske gymnasium i Cluj, før han flyttet til Budapest, der treningsmulighetene var bedre. I Budapest trente han sammen med Lajos Gönczy, og de deltok begge i Ekstralekene i Aten i 1906. Han vant en olympisk sølvmedalje i friidrett under Sommer-OL 1908 i London. Han kom på delt andreplass i høydehopp med et hopp på 1,88 m samme høyde som Georges André fra Frankrike og britiske Cornelius Leahy. Amerikanske Harry Porter ble olympisk mester med 1,905 m som var ny olympisk rekord.
Etter det, trappet han ned sin idrettskarriere for å konsentrere seg om studiene. Han vant en medalje til i en stevning i Dresden, men la han opp etter kort tid. Han tok doktorgrad i rettsvitenskap, og ble advokat i sin hjemby. I 1914 ble han innkalt til den østerriksk-ungarske hær for å delta i Første verdenskrig. I 1940 ble han statsadvokat i Cluj. Etter at Transilvania ble en del av Romania den 1. desember 1918, holdt han flere verv, blant dem ble han president av Universitetes Idrettsklubb i Cluj. Etter at kommunistene tok makten i Romania etter Andre verdenskrig, ble han ansett som en folkefiende, og han ble fratatt pensjonen. Han måtte selge sin olympiske medalje for å kunne overleve.
DVDarkivet
Nettsiden ble lansert den 1. november 1998 og hadde flere likhetstrekk med den norske filmsiden CINERAMA (som ble lansert samme år).
DVDarkivet ble nedlagt av ukjente årsaker i august 2010.
Vurderinger
Nettstedet anmeldte ferske DVD-utgivelser og vurderte både filmen i seg selv og DVD-versjonen. De opererte med en skala fra 1 til 10 (der 10 er best) og hadde en separat vurdering for selve filmen, og tre vurderinger for selve DVD-utgivelsen (lyd, bilde og ekstramateriale) og i tillegg en samlet helhetsvurdering.
Statistikk
DVDarkivet var i oktober 2009 ranger som nummer 2 050 533 på Alexa Internet over de mest besøkte nettsidene i verden. Den var nummer 12 054 over mest besøkte norske nettsteder. Tallene viste at 80 % av nettsidens brukere kom fra Norge.
DVDarkivet ble nedlagt i midten av august 2010
Ole Kristian Grimnes
Ole Kristian Grimnes (født 4. januar 1937 i Tromsø) er en norsk historiker og professor emeritus i moderne historie ved Universitetet i Oslo. Grimnes har spesielt arbeidet med forskning om norsk okkupasjonshistorie 1940–1945.
Liv og virke
Han er født i Tromsø og vokste opp i Oslo. Grimnes tok artium på latinlinjen ved Oslo katedralskole og senere en BA-grad ved Columbia University, New York i 1959. I 1964 tok han historisk-filosofisk embetseksamen ved Universitetet i Oslo (UiO) med historie hovedfag. Han ble dr. philos. i 1970. Grimnes´fremste forskningsfelt har vært norsk historie under den andre verdenskrig.
Han har skrevet om hjemmefrontens ledelse og første bind i serien Norge i krig om det tyske overfallet. og regjeringen Nygaardsvolds krigsvedtak i 1940. Han har publisert om kampene om Hegra festning og Oscarsborg og sammen med Jo Benkow en bok som drøfter 9. april 1940.
I 2001 utgav han en biografi om Sam Eyde  Han har vært redaktør for historielæreverket Spor i tid for videregående skole som har kommet i flere utgaver siden 1995.
Grimnes var også en av initiativtagerne for et eget kurs om nasjonalismens historie i nyere tid i Europa. Han var tilknyttet Prosjekt 1905 og utgav i 2014 boka «det norske flaggets historie» om hvordan norske flagget som et nasjonalt symbol fra 1814 til tiden omkring 1905.
Beeston (Cheshire)
Beeston er en landsby og et verdslig sogn i Cheshire i England. Det er lokalisert rundt 10 km sørøst for Chester og rundt 3,5 km sørvest for Tarporley, nær Shropshire Union-kanalen. I henhold til folketellingen i 2011 hadde landsbyen en befolkning på 188 innbyggere.
Beeston Castle er en festning som ble bygget på 1220-tallet, og overtatt av kong Henrik III av England i 1237. Den er nå en imponerende ruin på en klippe rett ved landsbyen og eid av English Heritage. Peckforton Castle ligger ikke langt unna, skjønt er ikke festning, men et viktoriansk herskapshus, nostalgisk bygget som middelalderborg.
Sergio García (golfspiller)
Garcia deltok i The Masters Tournament første gang i 1999, og ble beste amatørspiller i turneringen. Kort tid etter ble han profesjonell på Europatouren. Han vant sin første seier på PGA-touren, MasterCard Colonial, i 2001.
Hans hittil eneste seier i en major-turnering kom i 2017 da han vant The Masters etter omspill mot Justin Rose.
Hans beste plassering på verdensrankingen er nummer to, i november 2008. Han har vært topp ti i mer enn 400 uker.
Garcia har representert Europa i ni Ryder Cup, og har rekorden for flest innspilte poeng (25,5).
Ryder Cup
1999, 2002, 2004, 2006, 2008, 2012, 2014, 2016, 2018
Ningxia Shizuishan kullkraftverk
Ningxia Shizuishan kullkraftverk er et kullkraftverk i den autonome regionen Ningxia i det nordlige Kina. Det har en installert produksjonskapasitet på 1320 MW, i blokker av 300-600 MW hver. Anlegget ble bygd ut av bl.a NWPCG, og siste byggetrinn vil stå ferdige i 2012.
Pucheng kullkraftverk
Pucheng kullkraftverk er et kullkraftverk i fylket Puchengi provinsen Shaanxi i det nordlige Kina. Det har en installert produksjonskapasitet på 1860 MW, i blokker av 300-600 MW hver. Anlegget ble bygd ut av bl.a NWPCG, og eies av Shaanxi Huadian Pucheng Power Generation Co Ltd. Det har vært gjennomført japansk-ledede CDM-prosjekter her som reduserer CO2-utslippene med drøye 235.000 tonn årlig.
Majapahit
Majapahit var et av de siste store rikene i regionen, og også et av de siste store hinduistiske rikene i Sørøst-Asia, og har blitt regnet som det største og mektigste riket i Indonesia og Sørøst-Asias historie, et rike som noen ganger blir sett på som en forgjenger til Indonesias moderne grenser. Mange studier har blitt skrevet om rikets innflytelse utenfor indonesisk territorium. Den tyske orientalisten Berthold Laufer har foreslått av maja i navnet kommer fra det javanesiske ordet for indonesisk tre.
Bobsleigh under Vinter-OL 1968
Under Vinter-OL 1968 i Grenoble ble det arrangert to øvelser i bobsleigh.
Majapahit
Majapahit etterfulgte riket det østjavanesiske riket Singhasari, som ble styrt av det samme dynastiet. Singhasari var selv etterfølgeren til riket Kediri da det ble grunnlagt på begynnelsen av 1200-tallet. Som et mer omfattende rike var Majapahits forgjenger det malayiske riket Shrivijaya, som var basert i Palembang på Sumatra. Raden Wijaya var Majapahits grunnlegger, og var svigersønnen til Singhasari-kongen. Singhasari hadde drevet bort Shrivijaya-riket fra Java i 1290, noe som førte til at den mongolske herskeren Kublai-khan fikk kjennskap om Singhasaris økende makt, og han sendte derfor et sendebud til riket for å kreve tributt. Singhasaris hersker Kertanagara nektet å betale mongolene skatt, noe som førte til en mongolsk straffeekspedisjon mot Java i 1293.
I mellomtiden hadde en opprører fra Kediri, Jayakatwang, myrdet Kertangara. Majapahitrikets grunnleggere allierte seg så med mongolene mot Jayakatwang, men svek etter det sin allierte og tvang bort mongolene fra de sørøstasiatiske øyene etter de hadde beseiret Singhasari.
Gajah Mada, rikets framstående mahapatih og regent fra 1331 til 1364, førte en ekspansjonskrig og utvidet slik rikets makt i de omliggende øyene. Et par år etter Madas død lyktes majapahitstyrker i å innta Palembang og slik ødelegge Shrivijaya. I Majapahitriket begynte islam å øke sin makt og å vinne tilhengere i området. Siden Majahapitrikets makt begynte sin tilbakegang allerede i det fjortende århundre, kunne det muslimske sultanatet Malakka ekspandere. De styrende klassene kunne etter rikets fall dra til Bali, der den hinduistiske kulturen overlevde helt fram til i dag.
Majapahit hadde seks hierarkiske landområdeklasser. Disse var bhumi (riket, styrt av kongen), nagara (provins, styrt av en rajya/guvernør, natha/herre eller bhre/prins), watek (regentskap, wiyasa), kuwu (distrikt, lurah), wanua (landsby, thani) og kabuyutan (grend). Under Hayam Wuruk var riket inndelt i tolv provinser, styrt av kongens nære slektninger med tittelen bhre: Kahuripan, Daha, Tumapel, Wengker, Matahun, Wirabhumi, Paguhan, Kabalan, Pawanuan, Lasem, Pajang & Mataram. Senere blir det nevnt at riket besto av fjorten provinser: Daha, Jagaraga, Kabalan, Kahuripan, Keling, Kelinggapura, Kembang Jenar, Matahun, Pajang, Singhapura, Tanjungpura, Tumapel, Wengker & Wirabhumi.
Yuheng kullkraftverk
Yuheng kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 1200 MW, i blokker av 300-600 MW hver. Anlegget ble bygd ut av bl.a NWPCG.
Bondalen
Bondalen er en grend i Hjørundfjord, Ørsta kommune i Møre og Romsdal fylke.
Tettstedet nederst i den en mil lange dalen heter Sæbø. Her ligger Hjørundfjord kirke, barne- og ungdomsskolen og en rekke andre viktige kommunale tjenester for bygdelagene omkring Hjørundfjorden.
Tone Tvedt Nybø
Tone Tvedt Nybø (født 19. februar 1957) er en norsk lokalpolitiker fra Kristelig Folkeparti. Hun var ordfører i Randaberg kommune i Rogaland fra 2007 til 2011.
Før hun ble heldtidspolitiker var hun lærer. Hun har også vært misjonær i Thailand i 11 år sammen med sin mann.
Tone Tvedt Nybø var elev ved Stavanger Katedralskole.
Adolf
Adolf eller Adolph er et mannsnavn av gammelhøytysk opprinnelse.
Utbredelse
Æthelwulf var et vanlig navn i England på 800-tallet. Formen Athulf (Aðulf) var også brukt, men i mindre grad.
Navnet Adolf har blitt brukt i Norge fra 1700-tallet. I nyere tid var navnet mest populært som døpenavn på slutten av 1800-tallet og falt gradvis fram til ca. 1940 og har siden blitt svært sjeldent brukt på grunn av assosiasjonen med Adolf Hitler.
Adolf var et svært vanlig navn i Sverige på midten av 1800-tallet.
Motbakkene (Oslo)
Motbakkene (1–5, 2–8) er en vei på Oppsal i bydel Østensjø i Oslo. Den går sørover fra Østmarkveien. Sør for Tores vei er den gangvei, med den nederste biten mot Østbyveien som adkomstvei til husene. Det meste av veien er smal.
Adolf
Utbredelse
Adolfo er i dag et vanlig navn i Spania, og Adolf er mye brukt i Tsjekkia.
Kjente personer med navnet
Personene i listen er ordnet kronologisk etter fødselsår.
Motbakkene (Oslo)
Navnet ble vedtatt i 1939.
Veien har villabebyggelse.
Fritz Christian Holte
Fritz Christian Holte (født 24. mars 1925 i Tromsø, død 17. januar 2015 ) var en norsk samfunnsøkonom. Han var professor ved Norges landbrukshøyskole på Ås, der han først (fra 1954) var dosent. Han tok doktorgraden i 1962 og ble professor fra 1974. Fra 1990 var han forsker ved prosjektet Alternativ Framtid. Han ble pensjonert i 1990. Holte utgav flere lærebøker i sosialøkonomi for både videregående skole og høyere utdanning som kom i flere opplagg fra 1970-tallet til 1990-tallet.
Klassekampens nekrolog beskriver ham som «motstraumsmann» og som «radikal systemkritiker». Holte var motstander av norsk medlemskap i EF og senere EU. Han argumenterte for «halvhøye handelshindringer» mellom landene for å få rom for nasjonal økonomisk politikk blant annet for å unngå høy arbeidsledighet.
Holte fikk i 1953 Kongens gullmedalje for fremragende forskning.
Källby
Källby er et tettsted i Götene kommune i Västra Götalands län i landskapet Västergötland i Sverige. I 2010 hadde tettstedet 1 586 innbyggere.
Melchior Schildt
Melchior Schildt fikk sannsynligvis sin første musikkundervisning av sin far og av kantoren og komponisten Andreas Crappius. Fra 1609 til 1612 var han elev av Jan Pieterszoon Sweelinck i Amsterdam. Sin første kjente ansettelse fikk han i 1623 ved Mariakirken i Wolfenbüttel. Denne posten hadde han fram til han i 1626 fikk stilling som hofforganist hos kong Kristian Kvart i København. Etter at kongen ga han en svært god sluttattest, overtok Schildt sin fars stilling som organist i Hannovers Marktkirche, og denne posten hadde han til sin død.
Schildt var gift to ganger. Fra sitt andre ekteskap hadde han fire barn, hvorav to overlevde sin far. Etter Schildts testamente å dømme var han en velhavende mann.
Nesten alle Schildts bevarte orgelverk er koralbearbeidelser, og de oppviser en stor variasjonsbredde. Det eneste vokalverket er en koralkonsert over Ach mein herzliebes Jesulein.
Shades of Purple
Shades of Purple er debutalbumet til den norske popduoen M2M fra 2000. Albumet ble spesielt populært i Sørøst-Asia, og solgte over fem millioner på verdensbasis.
Seks singler fra albumet ble gitt ut – «Don't Say You Love Me», «Mirror Mirror», «The Day You Went Away», «Pretty Boy», «Girl in Your Dreams» og «Everything You Do». Sistnevnte ble gjeninnspilt med nye vokaler, og alle de seks sporene er med på samleplaten The Day You Went Away. Den amerikanske popsangerinnen Taylor Horn laget en coverversjon av «Mirror Mirror» på sitt tredje album, Changes.
Sven Erik Bystrøm
Sven Erik Bystrøm (født 21. januar 1992) er en norsk landeveissyklist fra Haugesund i Rogaland. Han ble U23-verdensmester i landeveissykling i Ponferrada, Spania 26. september 2014. Allerede som junior var han omtalt som et av Norges største sykkeltalenter.
Som 15-åring flyttet han fra Haugesund til Stavanger, for å sykle for Stavanger Sykkelklubb og senere Team Øster Hus-Ridley.
I 2010 slo Bystrøm flere av verdens beste juniorer da han vant en etappe i Regio Tour, og i 2011 slo han som førsteårssenior Tour de France-veteranen Michael Rasmussen og flere andre profesjonelle ryttere i det danske rittet Himmerland Rundt. Som den første norske seniordebutant siden Edvald Boasson Hagen tok han i det rittet UCI-poeng, 10 poeng.
Fra 1. august 2014 var Bystrøm i det russiske WourldTour-laget Katjusja, hvor han har proffkontrakt fra 2015.
Bystrøm vant NM-gull i fellesstart 2020.
Vitalij Vorotnikov
Vitalij Ivanovitsj Vorotnikov (russisk: Виталий Иванович Воротников, født 20. januar 1926 i Voronezj, død 20. februar 2012 i Moskva) var en sovjetisk politiker. Vorotnikov var medlem av Sentralkomitéen i Sovjetunionens kommunistiske parti. På slutten av 1970-årene ble han førstesekretær i kommunistpartiet i Krasnodar. I årene 1979–1982 var han sovjetisk ambassadør på Cuba.
I 1983 ble han utnevnt av Juri Andropov som statsminister i den Russiske SFSR, et embede han besatt frem til 1988.
I juni 1983 ble Vorotnikov kandidat til medlemskap i Politbyrået, der han var fullt medlem fra 26. desember 1983 til 14. juli 1990.
I årene 1988–1990 var han formann i Det øverste sovjets presidium i Den russiske SFSR, der han var en av Mikhail Gorbatsjovs støttespillere i gjennomføringen av glasnost og perestrojka. Han ble etterfulgt av Boris Jeltsin.
Skogmaurløve
Skogmaurløve (Myrmeleon formicarius) er en maurløve (Myrmeleontidae) og er blant de største nettvingene i Norge.
Utbredelse
Skogmaurløve finnes på lune varme havstrender, men også andre varme steder med løs sandgrunn. I Norge er den sjelden, selv om den er den vanligst maurløvearten. Den finnes bare noen steder på Østlandet, ved Kvam i Gudbrandsdalen og er funnet i Tafjord og Sunndal i Møre og Romsdal og i Hardanger.
Utseende
Vingene er klare uten flekker. Forvingene er over 35 mm lange, ofte nærmere 40 mm. Hodet er nedoverbøyd, med munndelene på undersiden (ortognath). Hannen kan skilles fra den nærstående andre norske arten, strandmaurløve, ved at han mangler en klubbeformet utvekst (axillarpelott) med korte bøyde hår, ved roten (basis) av bakvingen. Dette finnes hos hannene av M. bore.
Arten kan minne om en øyenstikker, men kan skilles fra disse på den lange trådformede antennen med en klubbaktig utvidelse ytterst. Øyenstikkere har kun noe korte nesten ikke synlige antenner. Maurløver holder vingene bakover kroppen i hvile, libeller har vingene rett ut fra kroppen. Derimot legger vannymfer vingene bakover kroppen i hvile.
Levevis
Maurløver finnes generelt på varme og tørre steder. Myrmeleon formicarius flyr sjeldent, ofte sitter den på en gren eller noe lignende.
Larvene bygger groper i løs sand for å fange andre dyr den kan spise. De største gropene er 6-7 cm brede og i bunnen sitter larven. Den venter på at et insekt, ofte en maur, skal komme krypende og falle ned i gropen. Maurløvelarven sitter i bunnen av gropen, hvor den har gravd seg ned slik at bare hodet med de kraftige kjevene er synlig.
Larvene har fangstgroper under overheng som røtter, trestammer eller store steiner. Dette er med å beskytte maurløvelarven på den måten at larvegropen ikke utsettes så lett for ødeleggelse. Om larvegropen lå mer åpent kunnen det være lettere at gropen ble ødelagt og larven sulte. Dette er et alvorlig problem hos den andre norske arten, strandmaurløve, som har fangstgroper i løs sand på havstrender. Ofte er dette steder som blir brukt som badestender. Den finnes bare noen steder på Østlandet og mangler mange steder den tidligere er funnet.
Károly Levitzky
Levitzky vant en olympisk bronsemedalje i roing under OL 1908 i London. Han kom på tredjeplass i singelsculler bak de britiske roerne Harry Blackstaffe og Alexander McCulloch.
Æthelflæd av Damerham
Liv og virke
Hennes mors navn er ikke nedtegnet, men hun var en datter av ealdorman Ælfgar, antagelig i Essex. Hun hadde minst en bror og en søster, Ælfflæd (død ca 1002). Ælfflæd ble gift med Byrhtnoth, som antagelig etterfulgte hennes far som ealdorman av Essex. Bryhtnoth ble drept i slaget ved Maldon i 991 mot en større hær av norrøne vikinger, muligens ledet av Olav Tryggvason som siden ble norsk konge. Æthelflæd og Ælfflæd var Ælfgars arvinger ved hans død, en gang mellom 946 og 951, basert på dateringen av hans testamente.
Æthelflæd ble gift med Edmund i 944 etter hans første hustru Ælfgifu døde, mor til de framtidige engelske regionale kongene Edwy (eller Eadwig) og Edgar (eller Eadgar). Det er ikke kjent om Æthelflæd fikk barn med kongen, og da han ble drept i 946 ble hun en rik enke. Nedtegnelser ved Elykatedralen, som hun, hennes søster, og hennes svoger, var store velgjørere av, forteller at hun giftet seg på nytt med en ealdorman ved navn Æthelstan. Det er flere ealdormen med dette navnet i løpet av regimet til Edmunds bror og etterfølger Eadred. Det er sannsynlig at Æthelflæd giftet seg med en mann kjent som Æthelstan Rota, skjønt det er også grunner til å tro at hun giftet seg med en mann kjent som Æthelstan Halvkonge.
Æthelflæds testamente har blitt bevart. Fra dette er hennes død blitt datert til mellom 962 og 975 I tillegg til gaver til Elykatedralen skjenket hun midler til Glastonbury Abbey, Canterburykatedralen, Bury St Edmunds Abbey og til familieklosteret ved Stoke-by-Nayland.
Fran Leeper Buss
Fran Leeper Buss (født 1942) er en amerikansk historiker, sosialarbeider og forfatter.
Siden 1960-tallet har hun arbeidet med å dokumentere kvinneliv. Hun startet Women's Crisis and Information Center i Fort Collins, Colorado i 1971; og har undervist ved University of Wisconsin, Whitewater, and the University of Arizona.
Hun har skrevet bøkene La Partera, Story of a Midwife (1980) og Dignity: Lower Income Women Tell of Their Lives and Struggles (1985); Journey of the Sparrows (1991) og Forged under the Sun: The Life of Maria Elena Lucas (1993).
Ungdomsboken Journey of the Sparrows, som skildrer livene til latinamerikanere som migrerer ulovlig til USA, er oversatt til norsk som Spurvenes reise. Mona Lange ble tildelt Kultur- og kirkedepartementets oversetterpris for barne- og ungdomslitteratur for oversettelsen.
Borg (andre betydninger)
Borg kan sikte til
Children of Bodom
Children of Bodom er et finsk melodisk death metal band som ble stiftet i 1993 og tok navnet sitt fra innsjøen Bodom i Esbo, Finland hvor 3 ungdommer ble knivdrept på en campingtur i 1960. Den siste personen overlevde angrepet og hevdet han så den personifiserte «Døden». «Døden» har blitt Children of Bodoms maskot og er inkludert på alle bandets albumomslag, og blir spøkefullt kalt for Roy, etter frasen i Hot Shots:''Roy, ROY! That guy's been ignoring me all day!''
Da Children of Bodom ble stiftet av Alexi Laiho og Jaska Raatikainen kalte de seg IneartheD, men skiftet navn til Children of Bodom samme år fordi de måtte skifte navnet for å signere med SpineFarm Records, etter å ha gitt ut deres 3 eneste demoer. Children of Bodom blir ofte forkortet til CoB.
Alexi Laiho er bandets frontfigur, og blir ofte nevnt som en av de beste gitaristene i sin sjanger. Mange vil også hevde at han er av en de beste uansett sjanger. Flesteparten av sangene til bandet har som regel en heftig gitar- og keyboardsolo. Etter at bandet ga ut Something Wild prøvde Alexi å begå selvmord med sovepiller. Han lå en uke i koma. 3 måneder etter det sterke oppfølgingsalbumet Hatebreeder, kom konsertalbumet Tokyo Warhearts i butikkene. Dette var et veldig respektabelt album, siden de nettopp hadde gitt ut sitt andre album, og leverer et veldig bra konsertalbum. Mange vil hevde at dette er et av de beste konsertalbumene i sin sjanger.
Follow the Reaper er navnet på det tredje albumet, som kom ut i oktober i 2000. Albumet inneholder låter som Everytime I Die, Hate Me!, Kissing the Shadows og Mask of Sanity. Tre coverlåter ble også utgitt i forskjellige utgaver. Låtenes opphavsmenn er Ozzy Osbourne, WASP og Scorpions.
Hate Crew Deathroll er betraktet som det beste albumet av gjengen fra Esbo. Mange av låtene kan lett komme på en eventuell "Best Of"-cd. Dette er det siste albumet der Alexander Kuoppala var rytmegitarist.
Blooddrunk var det sjette albumet fra bandet. Det ble utgitt 9. april 2008. Banned From Heaven, Tie My Rope og tittellåten Blooddrunk er tre låter som blir sett på som de beste fra dette spektakulære albumet. Stilen på albumet var mer preget av thrash metal enn de foregående.
Høsten 2010 ble brukt til å spille inn det sjuende og foreløpig siste albumet fra bandet, Relentless Reckless Forever. Albumet ble utgitt 8. mars 2011, og følges opp med turneen "The ugly world tour 2011" der bandet også kom til Norge. I slutten av mai 2015 forlot Roope Latvala bandet.
Trondheim bystyre 2003–2007
Trondheim bystyre besto i perioden 2003–2007 av 85 representanter fordelt på 11 partier.
Kommunen har Norges største bystyre og styres etter formannskapsmodellen.
Den sittende flertallskonstellasjon bestående av Arbeiderpartiet, Sosialistisk Venstreparti, Miljøpartiet De Grønne og Senterpartiet ble etablert i 2003. Partiene er, foruten De Grønne, de samme som i Jens Stoltenbergs andre regjering etablert etter Stortingsvalget to år senere og ble flittig brukt som «utstillingsvindu» blant regjeringspartiene og skrekkeksempel blant opposisjonspartiene om hva som skjer i rødgrønne kommuner.
Torbjørn Kvasbø
Torbjørn Kvasbø (født 12. oktober 1953) er en norsk keramiker.
Kvasbø er utdannet fra Bergen Kunsthåndverksskole og jobber med plastisk leire og keramiske teknikker. Siden 1978 har han bodd og arbeidet i Venabygd i Ringebu kommune i Oppland.
Han var professor ved Högskolan för Design och Konsthantverk ved Göteborgs universitet 1996–2000, og ved Konstfack i Stockholm 2000–2008. Han har oppdrag som ekstern eksaminator ved Royal College of Art i London, og som styremedlem i International Academy of Ceramics, med hovedsete i Genève.
I 2012 mottok han Kunsthåndverkprisen under Norske Kunsthåndverkere s årsutstilling. I 2009 mottok han Norske Kunsthåndverkeres Ærespris.
Game Developer (nettsted)
Game Developer, før 2021 kjent som Gamasutra, er en nettside som ble skapt i 1997 for spillutviklere. Den er eid og blir operert av United Business Media og var søsterpublikasjonen til magasinet Game Developer. Nettsiden inkluderer oppdaterte videospillnyheter, andre online-tjenester for spillutviklere og informasjon om tilgjengelige jobber i spillindustrien. Gamasutra vant en Webby-pris i 2006.
IndieGames.com
IndieGames.com ble startet opp i oktober 2005. IndieGames.com er en søsterside som er dedikert til indiespill.
Eric Lemming
Han vant to gullmedaljer i spydkast under Sommer-OL 1908 i London. Han deltok også i sleggekast.
Arvid Nergård
Arvid Halgeir Nergård (født 11. april 1923 i Lenvik i Troms, død 23. november 2006 i Larvik) var en norsk teolog. Mellom 1979 og 1990 var han biskop i Nord-Hålogaland bispedømme. Gift 16. august 1947 med Sofie Lisete Alvilde Nergård (f. 1921)
Edward Heath
Edward Richard George Heath (født 9. juli 1916 i Broadstairs i Kent i England, død 17. juli 2005) var statsminister i Storbritannia fra 1970 til 1974, og leder for det konservative partiet fra 1965 til 1975. Han satt som representant i Underhuset fra 1950 og frem til 2001.
Arvid Nergård
Nergård hadde teologisk utdannelse fra det teologiske menighetsfakultet, og ble cand.theol. i 1953. Han ble ordinert til prestetjeneste av biskop Alf Wiig i Tromsø domkirke samme år.
Edward Heath
Som statsminister brakte Heath Storbritannia inn i EF. I motsetning til store deler av partiet sitt forble han en varm tilhenger av EU-samarbeidet livet ut. Statsministerperioden hans ble også kjennetegnet av eskalerende uro i Nord-Irland, samt gruvestreik. I finanspolitikken innledet han en signifikant tyngdepunktforskyvning fra direkte til indirekte beskatning. Hans forehavende å innføre lovverk som skulle innskrenke fagforeningenes makt ble ikke virkeliggjort.
Arvid Nergård
Nergård arbeidet som sekretær i Den Norske Israelsmisjon, og tjenestegjorde blant annet som residerende kapellan i Sør-Varanger, sokneprest i Tana (1961), Vadsø (1966) og Molde (1970). Fra 1974 var han konstituert prost i Ytre Romsdal prosti. I prestetiden i Finnmark lærte han seg samisk og finsk, gjennom kontakt med brukere av språkene og ved to studieopphold. Han studerte også læstadianisme.
Nergård var i to perioder geistlig representant i Nord-Hålogaland bispedømmeråd.
Edward Heath
Han var den første ungkaren i Downing Street 10 på nesten 70 år da han ble statsminister. Han forble ugift og barnløs ut livet. Heath etterlot seg formue og en praktbolig i Salisbury, nær byens katedral. Ved siden av politikk hadde han en stor interesse for seiling og musikk.
Arvid Nergård
Arvid Halgeir Nergård utga prekensamlingen Kallet og tjenesten (Didakta norsk forlag, Oslo 2000 ISBN 82-7056-049-9)
Edward Heath
Heath ble i 1946 medlem (MBE) i Order of the British Empire og i 2001 av Hosebåndsordenen. Han ble i 1963 tildelt Karlsprisen.
Scuderia Ferrari
Ferrari er statistisk sett historiens mestvinnende Formel 1-team, med 15 førermesterskap og 16 konstruktørmesterskap. Førere som har vunnet førermesterskap mens de har kjørt for teamet er Alberto Ascari, Juan Manuel Fangio, Mike Hawthorn, Phil Hill, John Surtees, Niki Lauda, Jody Scheckter, Michael Schumacher og Kimi Räikkönen.
Førere
Charles Leclerc fra Monaco og Carlos Sainz jr. fra Spania fortsetter i 2023
Historie
Scuderia Ferrari ble grunnlagt som Enzo Ferrari sitt eget team i 1929, da som Alfa Romeo sitt fabrikksteam. I 1939, etter mye frem og tilbake, grunnla Alfa sitt helt egne in-house team, Alfa Corse. De ville ta over all drift av det daværende Scuderia Ferrari, med nytt navn selvfølgelig. Ferrari var dypt uenig i denne forandringen og bestemte seg for å forlate Alfa. Men som en del av hans avløsningsvilkår, fikk han ikke lov til å drive med motorsport under sitt eget navn over en periode på 4 år. Dette forbudet gjaldt derimot ikke produksjon og utvikling av egne biler, så med en gang Ferrari sluttet i Alfa (1939) begynte han med utviklingen og konstruksjonen av sin nye bil, Tipo 815. Den hadde en åttesylindret motor på 1500cc og ble designet av Alberto Massimino. Tipo 815 blir derfor regnet som den første Ferrarien noen sinne. Krigen satte en midlertidig stopper for Ferraris racingambisjoner, ettersom han da fokuserte på å bruke fabrikksressursene til lett maskinarbeid i de årene annen verdenskrig varte. Etter krigen rekrutterte Ferrari flere av sine gamle kolleger fra Alfa, og etablerte et helt nytt Scuderia Ferrari som skulle bygge og drifte sine egne løpsbiler.
Scuderia Ferrari stilte til start i verdensmesterskapet i Formel 1 allerede det første året, i 1950. Teamets første Formel 1-bil het Tipo 125 F1. José Froilán González sørget for teamets første seier året etter. Alberto Ascari ga Ferrari sin første førertittel ett år senere. Ferrari er det eldste teamet som fortsatt deltar i mesterskapet, og ikke minst teamet med størst suksess. Tidligere teamsjef Jean Todt og tidligere teknisk sjef Ross Brawn har vært sentrale i teamets suksess på slutten av 1990-tallet og begynnelsen av 2000. Ved siden av å bygge og produsere egne biler og motorer, leverer de også (i 2021) motorer til Alfa Romeo og Haas.
Resultater
Hovedartikkel: Ferraris Formel 1-resultater
Ginásio José Corrêa
Ginásio José Corrêa er en innendørs idrettsarena i Barueri i Brasil. Arenaen ble åpnet 12. desember 2004, har en publikumskapasitet på 5 000, og parkeringsplass til 480 biler.
Ginásio José Corrêa var en av arenaene under Håndball-VM 2011 for kvinner hvor kampene i gruppe B, samt to åttendedelsfinaler.
Judy-Joy Davies
Judy-Joy Davies (født Judith Joy Davies; 5. juni 1928 i Melbourne, død 27. mars 2016 samme sted) var en australsk svømmer som deltok i de olympiske leker 1948 i London og 1952 i Helsingfors.
Davies vant en olympisk bronsemedalje i svømming under Sommer-OL 1948 i London. Hun kom på tredjeplass på 100 meter ryggsvømming for kvinner bak Karen Harup fra Danmark og amerikanske Suzanne Zimmerman.
Panterett
Panterett er reglene om pant, en særrett til å søke dekning i visse formuesgoder som tilhører skyldneren. Forholdet for Norge beskrives i flere lover, som både i obligasjonsretten og lov om Pant og Thinglesing av 12. oktober 1857 med senere revisjoner. (Knophs oversikt over Norges rett: kapitlene om disse, kalt Obligasjonsretten og Panteretten)
Ginásio Adib Moyses Dib
Ginásio Adib Moyses Dib er en innendørs idrettsarena i São Bernardo do Campo i Brasil. Arenaen har en publikumskapasitet på 5 000.
Ginásio Adib Moyses Dib var en av arenaene under Håndball-VM 2011 for kvinner hvor kampene i gruppe D, samt to åttendedelsfinaler og to kamper i President's Cup.
FUD
FUD er en forkortelse for det engelske: Fear, Uncertainty, and Doubt, som på norsk betyr: Frykt, usikkerhet og tvil, og er en satirisk karakteristikk av en reklame- og kommunikasjonsstrategi.
Å «FUD-e» etter folk i f.eks. diskusjoner kan bety at man forsøker å skremme dem fra deres originale tanker og få dem over på motpartens side. I denne sammenheng er FUD beslektet med propaganda.
Jessnes stasjon
Jessnes stasjon er en nedlagt jernbanestasjon på Dovrebanen ved Jessnes i Ringsaker kommune i Innlandet fylke. Stasjonen ble opprettet etter byggingen av Hamar-Selbanen i 1894 som en stasjon betjent for ekspedering av tog, reisende og gods under navnet Furnes, fra den nærliggende bygda med samme navn.
Stasjonen gikk to år etter grunnleggelsen under navnet Jesnes før den i 1921 fikk den nåværende navneformen. Fra grunnleggelsen og opp igjennom hele etterkrigstiden fungerte Jessnes stasjon som et knutepunkt for jordbruk og industri i området med resten av landet. Blant annet lå det en mølle og potetmelfabrikk like i nærheten av stasjonsområdet, som det fortsatt kan sees rester av. Selve stasjonsbygningen ble tegnet av jernbanearkitekten Paul Due og ble oppført i sveitserstil med dragehoder på mønene og langsliggende panel i hvit utførelse.
I 1966 ble Jessnes gjort om til en fjernstyrt stasjon uten fast bemanning og i 1983 hadde grunnlaget for godshåndtering forsvunnet, noe som gjorde at den kun ble bemannet for persontrafikk. I 1988 ble stasjonen nedlagt og fikk status som et fjernstyrt kryssingsspor. Jessnes stasjon ligger for øvrig 133,19 km fra Oslo S.
Kamstål
Kamstål eller armeringsstål er en type stål som brukes i armerte betongkonstruksjoner.
Fra man begynte å bruke armert betong som byggemateriale på slutten av 1800-tallet og fram til midten av 1900-tallet ble betongkonstruksjonene armert med stålstenger med glatt overflate, glattstål. For å være sikker på at glattstålet skulle sitte godt fast i betongen ble endene bøyd.
Da kamstålet kom var det et stort framskritt for byggebransjen. Kamstål er stålstenger med knaster (kammer) på overflaten som sørger for at armeringsstålet får god forankring til betongen selv uten bøyde ender.
GameStop
GameStop Corporation er verdens største videospill- og underholdningsprogramvaredetaljist. Selskapet opererer 4400 detaljistforretninger i USA, Canada, Frankrike, Australia, Tyskland, Italia, og New Zealand. Det ble etablert i 1984 og deres hovedkvarter ligger i Grapevine, Texas.
Kamstål
Kamstålet ble utviklet av stålbedriften Smedjebackens Valsverks AB i samarbeid med den norsk-svenske professor Erling Reinius ved Chalmers tekniska högskola og begynte å bli markedsført i 1941.
GameStop
I november 2019 ble det kjent at kjeden legger ned i hele Norden. Dette skjer ettersom andre kvartal gikk spesielt dårlig for kjeden.
Gamestop aksjer
28. januar stoppet noen aksjemeglingsplattformer, spesielt fra appen Robinhood, kjøp av GameStop og andre aksjer. Dette var grunnet at de neste dag ikke kunne sikre tilstrekkelige ressurser for å utføre kundenes bestillinger. Denne beslutningen ble sterkt kritisert fra mange hold, og både politikere og forretningsfolk fra hele det politiske spekteret mente at det pågikk markedsmanipulasjon. Dusinvis av gruppesøksmål har blitt reist mot Robinhood og daglig leder Vlad Tenev i amerikanske domstoler.
Den uvanlig høye prisen og ustabiliteten har fortsatt etter kurstoppen i slutten av januar. I februar doblet GameStop-aksjekursen seg i løpet av 90 minutter, og lå deretter gjennomsnittlig på rundt 200USD per aksje i en måned. I mars falt GameStop aksjekursen 34 %, til 120,34 USD per aksje, og selskapet kunngjorde planer om å utstede et nytt sekundært aksjetilbud. 25. mars tok aksjen seg dramatisk opp, og steg med 53 %.
Short-salg er en praksis der en investor, som i dette tilfellet vil være shortselgeren, låner aksjer og umiddelbart selger dem, i håp om å kjøpe dem tilbake senere til en lavere pris, returnere lånte aksjer (pluss renter) til långiveren og tjene på forskjellen. Praksisen medfører en ubegrenset risiko for tap, fordi det ikke er noen grense for hvor mye aksjekursen kan stige.
Short-selgere risikerer å bli ofre for short-squeezing, som er et finansielt fenomen som oppstår når en shortet aksje brått øker i verdi. I GameStop's tilfelle var dette forskyldt et masseoppkjøp av aksjene short-selgerne shortet (solgte). Andre eksempler på faktorer som kan føre til en short-squeeze, er for eksempel uforventede og overveldende positive nyheter om et firma som ellers faller i pris. Short-selgere blir deretter tvunget til å kjøpe tilbake aksjene de opprinnelig hadde solgt, i et forsøk på redusere tapene sine. Å kjøpe aksjer for å dekke sine short-posisjoner øker prisen på aksjen, og fører dermed til at flere short-selgere til å dekke sine posisjoner ved å kjøpe tilbake aksjene.
Katarina Kuick
Katarina Kuick (født 1962) er en svensk barnebokforfatter og oversetter.
Polydore Veirman
Polydore Veirman (født 23. februar 1881 i Gent, død 1951) var en belgisk roer som deltok i de olympiske leker 1908 i London og 1912 i Stockholm.
Katarina Kuick
Hun er født i Vingåker i Södermanland, og vokste opp i Ånn og i Stockholm. Hun debuterte med billedboken Inte mycket att hänga i julgran i 1986, og har skrevet billedbøker, faktabøker, lettlestbøker og ungdomsromaner. Hun har oversatt flere bøker, og har jobbet spesielt tett med den engelske forfatteren Aidan Chambers.
På norsk finnes Elin sterkast i verda (1989) (Elin starkast i världen, 1988).
Polydore Veirman
Veirman vant en olympisk sølvmedalje i roing under Sommer-OL 1908 i London. Han var med på den belgiske åtteren som kom på andreplass bak Storbritannia. De andre roerne fra roklubben R.C Nautique de Gand som representerte Belgia i åtter var Marcel Morimont, Rémy Orban, Oscar Taelman, Georges Mijs, François Vergucht, Oscar de Somville, Rodolphe Poma og Alfred Vanlandeghem var styrmann.
Fire år senere, under Sommer-OL 1912 i Stockholm kom på andreplass i singelsculler bak britiske William Kinnear.
Nuclear Assault
Nuclear Assault er et amerikansk crossover thrash-band. Bandet ble stiftet i 1984 og oppløst i 1993, men ble gjenforent i 2002.
Balejazz
Balejazz er en norsk jazzfestival som arrangeres én helg i mai hvert år. Festivalen ble etablert i 1990 av kulturarbeiderne Jon Skjerdal og Sigurd Kvikne. Festivalen tar imot norske jazz- og popmusikere som de hyppige Karl Seglem og Håkon Høgemo, men også internasjonale artister som Jimmy Scott (2002) og Angélique Kidjo (2004), Milton Nascimento og New York Voices (2005). Bestillingsverk har kommet fra blant andre Geir Lysne (Motlys, 1994), Stein Erik Tafjord (Etnisk suite, 1995) og Arve Henriksen (Farande bilete, 1997). Festivalen har også hatt kunstutstillere som Yoko Ono  (1999), Vigdis Bitustøyl Jacobsen (2001), Bjarne Svanøe (2006) og Alexander Stub (2007).
Larry King Live
Larry King Live er et direktesendt amerikansk aktualitetsprogram og talkshow med Larry King som gikk på CNN fra 1985 til 2010. Programmet besto vanligvis av intervju med en eller flere gjester, hovedsakelig kjendiser, politikere og forretningsfolk. Larry King Live ble primært sendt fra Los Angeles, men iblant også fra CNNs studioer i New York og Washington, DC.
Programmet gikk på lufta over 6 000 ganger og ble gjennom årene et av de mest kjente og profilerte programmene på CNN.
Sendetiden ble i 2011 overtatt av briten Piers Morgan og hans Piers Morgan Tonight som gikk til 2014.
Pikk Hermann
Pikk Hermann viser til flere konstruksjoner i Estland.
The Big Room
The Big Room er det andre og siste studioalbumet til den norske popduoen M2M, utgitt i 2002. Albumet oppnådde stor suksess blant kritikere, og også blant fans i Sørøst-Asia, men det solgte ikke like bra som debutalbumet Shades of Purple. Platen kom aldri på listene i USA, men fikk 7 uker på VG-lista med en 16.-plass som høyeste plassering. Den solgte også til 5x platina på Filippinene.
Det ble bare gitt ut to singler – «Everything» og «What You Do About Me». Det kom aldri en tredje singel, fordi gruppen ble droppet av plateselskapet året etter. Albumet solgte over to millioner eksemplarer i Asia.
Umbozero
Umbozero (russisk: Умбозеро), er en innsjø i Murmansk oblast i Russland. Innsjøen har sitt navn fra elva Umba, som starter her. Sjøen ligger på 149 moh, mellom fjellmassivene Khibiny i vest og Lovoziorskije Tundry i øst. Den har et areal på 313 km², gjennomsnittsdybde er 15 m, maksimum 115 meter. Sjøen fryser til fra slutten av oktober.
Revers
Revers er baksiden av et merke, medalje, flagg, bilde, mynt eller annen tosidet gjenstand.
Advers er forsiden.
På mynter har Revers-siden tradisjonelt hatt angivelse av årstall for pregningen, eller av og til årstall for myntherrens tiltredelse. Etter at myntenes verdi ikke lenger tilsvarte reell metallverdi ble også myntens pålydende verdi (eks. 50 øre, 1 franc) preget her. I dag er disse strenge heraldiske reglene ikke alltid etterfulgt. Siden mynter idag utgis av land og stater og ikke av landets regent eller president, ser vi at for eksempel årstall kan preges der det finnes passende.
Sarah Chalke
Sarah Cassandra Chalke (født 27. august 1976) er en kanadisk TV- og filmskuespiller, best kjent for sin portrettering av Elliot Reid i NBC-TV-serien Scrubs.
Sarah ble født i Ottawa i Ontario av foreldrene Angie og Doug Chalke. Hennes mor er opprinnelig fra Tyskland og Chalke snakker flytende tysk, engelsk og fransk. Hun har en eldre og en yngre søster, begge advokater. Sarah debuterte som skuespiller i TV-filmen City Boy (1992). I 1993 prøvde hun seg på rollen som Becky i TV-serien Roseanne (1988). Sarah fullførte high school i 1995, under produksjonen av Roseanne (1988). I 1994 var hun også med i filmen Ernest Goes to School (1994) sammen med Jim Varney. I 1996 var hun med i to nye TV-filmer, Robin of Locksley (1996) og Stand Against Fear (1996). I 1998, et år etter Roseanne (1988) sluttet, ble hun med i en ny TV-serie kalt Nothing Too Good for a Cowboy (1998). Serien var basert på filmen med samme navn, som hun også var med i. I 2008-2009 spilte hun Stella Zinman i TV-serien How I Met Your Mother, hvor hun gifter seg med hovedpersonen Ted Mosby men forlater han ved alteret for hennes eks-kjæreste. Hun var også med i en episode i 2014 når Ted tar kontakt med henne for å finne Robin Scherbatskys medaljong, som han skal gi henne i bryllupet hennes.
Chalke er vegetarianer og har engasjert seg i dyrs rettigheter, såvel som bekjempelse av brystkreft som hennes tante og bestemor begge døde av. Hun er forlovet med advokaten Jamie Afifi og sammen har de en sønn, Charlie Rhodes Afifi, født 24. desember 2009.
Regiontog
Regiontog er en type persontog som ligger mellom lokaltog og fjerntog. De brukes på mellomlange og lengre strekninger, ofte mellom store byer og andre byer og tettsteder i samme landsdel. Der de går parallelt med lokaltogene, stopper de som regel ikke på de mindre stasjonene. Utenfor områder der det finnes lokaltog stopper de som regel på alle eller iallfall de fleste stasjoner med persontrafikk.
Regiontog i Norge
I Norge opereres denne typen tog for det meste av Vy. Stoppmønsteret tilsvarer omtrent tidligere tiders hurtigtog (Ht), men en rekke stasjoner er nedlagt siden dette togslaget fantes.
Lovoziorskije Tundry
Lovoziorskije Tundry (russisk: Ловозёрские тундры) er et fjellområde sentralt på Kolahalvøya i Murmansk oblast i Russland. Fjellene har navn etter innsjøen Lovozero, som ligger langs østsiden av fjellene. På vestsiden av fjellene ligger en annen stor innsjø, Umbozero. Lovoziorskije Tundry utgjør en hesteskoformet fjellkam som omringer innsjøen Sejdozero. Fjellsidene er stort sett dekket av gran og furu. Høyeste punkt er fjellet Angvundastsjorr på 1 120 meter.
Det norske seriesystemet i fotball for menn
Det norske seriesystemet i fotball består av en nasjonal del, administrert av Norges Fotballforbund og en lokal del administrert av de forskjellige fotballkretsene. Den nøyaktige utformingen av den lokale delen, som strekker seg fra fjerdedivisjon og nedover, varierer fra krets til krets. Tredjedivisjon er en slags mellomting, da det er fotballforbundet som bestemmer antall avdelinger og lag, mens det er kretsene som tar seg av det administrative rundt kampoppsett, utnevnelse av dommere og så videre.
Historiske omlegginger
Det norske seriesystemet har, siden oppstarten i 1937 vært gjennom en rekke endringer og omlegginger.
Drivstua stasjon
Drivstua stasjon er en nedlagt jernbanestasjon på Dovrebanen i Oppdal kommune i Trøndelag fylke. Stasjonen ble åpnet da banestrekningen Dombås – Trondheim sto ferdig i 1921 som en betjent stasjon for ekspedering av tog, reisende og gods.
Stasjonsområdet består i tillegg til stasjonsbygningen et kombinert uthus og godshus, som begge har torvtak, samt en lokomotivstall bekledd i skifer. Opprinnelig hadde stasjonen også svingskive. Stasjonsbygningen er tegnet i to etasjer av jernbanearkitekten Erik Glosimodt og inngår i hans serie av høyfjellsstasjoner tegnet i perioden 1917 til 1921.
I 1968 ble Drivstua gjort om til en fjernstyrt stasjon betjent for ekspedering av reisende, og året etter stod stasjonen uten fast bemanning. I 1986 ble persontrafikken på Drivstua nedlagt fordi trafikkgrunnlaget ikke lenger var tilstrekkelig. I 1997 ble Drivstua fredet av Riksantikvaren, og i dag fungerer Drivstua som et fjernstyrt kryssingsspor. Drivstua stasjon ligger for øvrig 690,7 moh og 407,12 km fra Oslo S.
Brunstadhornet
Brunstadhornet er et fjell i Sykkylven kommune i Møre og Romsdal. Det har en høyde på 1 524 meter over havet.
Toppen kan lettest nås ved å gå inn Vellesæterdalen, opp Gullmorbrekka og deretter i stenterreng rett opp fjellsiden til toppen. Fjelltoppen har navn etter nærmeste bosetning, matrikkelgården Brunstad i Velledalen.
Nancy Lyons
Beatrice «Nancy» Lyons (født 12. april 1930) var en australsk svømmer som deltok i de olympiske leker 1948 i London og 1952 i Helsingfors.
Lyons vant en olympisk sølvmedalje i svømming under Sommer-OL 1948 i London. Hun kom på andreplass på 200 meter brystsvømming for kvinner bak Nel van Vliet fra Nederland.
Den sentralafrikanske republikks flagg
Den sentralafrikanske republikks flagg består av horisontale striper i blått, hvitt, grønt og gult, samt en vertikal rød stripe i midten av duken og en gul stjerne i øverste stripe nærmest stangen.
Flagget til Den sentralafrikanske republikk var opprinnelig tenkt som flagg for en union av de fire landene Tsjad, Gabon, Mellom-Kongo og Ubangi-Sjari i Fransk Ekvatorial-Afrika. Unionsplanene, sammen med flagget, ble fremmet av Barthélemy Boganda, som en del av planene for å gi de franske koloniene i Afrika en friere stilling. Unionen skulle bære navnet Den sentralafrikanske republikk, men da tre av landene som var omfattet av planene stilte seg negative og ble uavhengige på egen hånd, ble både navnet og flagget heftende med området som i kolonitiden het Ubangi-Sjari.
Bogandas flagg Den sentralafrikanske republikk var en kombinasjon av fargene til moderlandet Frankrikes trikolor og pan-afrikanske farger. Stjernen stammer fra partisymbolet til Bogandas parti Mouvement d’Évolution Sociale de l’Afrique Noire (MESAN). Den symboliserer enhet og de fem prinsippene i partiets program: Å sørge for mat, omsorg, utdannelse, husvære og bekledning for landets befolkning.
Etter forklaringen Boganda selv ga symboliserer fargene i de horisontale stripene de fire områdene i Fransk Ekvatorial-Afrika som han ville forene, mens den røde stripen symboliserte Frankrike og blodet som forener alle mennesker. Videre utlegges grønt som å stå for folket som bor i landets skogsområder og gult for de som bor på savannen. Fargene gis en allmenn verditolkning ved at blått sies å stå for storhet, uendelighet og frihet, mens hvitt skal representere renhet, likhet og verdighet. Rødt skal stå for styrke, rettferdighet og kjærlighet, mens gult symboliserer toleranse, gjestfrihet og velgjørenhet. Den grønne fargen skal representere håp og tro.
Flagget ble nedfelt i Den sentralafrikanske republikks første grunnlov, som ble innført med effekt fra 16. februar 1959, og har overlevd alle senere konstitusjonelle omveltninger, inkludert årene landet ble omdøpt til Det sentralafrikanske keiserdømme (1976–1979).
Nicolaus Adam Strungk
Nicolaus Adam Strungk (1640–1700) var en tysk komponist og fiolinist fra barokken.
Langlade County
Langlade County er et fylke i den amerikanske delstaten Wisconsin. Det ligger nordøst i staten og grenser mot Oneida County i nordvest, Forest County i nordøst, Oconto County i øst, Menominee County i sørøst, Shawano County i sør, Marathon County i sørvest og mot Lincoln County i vest.
Nicolaus Adam Strungk
Liv
Nicolaus Adam Strungk var sønn av Delphin Strungk. Faren gav ham den første orgelundervisning, senere studerte han ved Universitetet i Helmstedt og deretter fiolinspill hos Nathanael Schnittelbach. Som fiolinist fikk Strungk foretrede for hertug August II av Braunschweig-Wolfenbüttel og som fiolinist og klaviaturspiller for keiser Leopold I av Det tysk-romerske rike. I 1665 gikk han i tjeneste som kammermusiker hos hertug Johann Friedrich von Braunschweig-Calenberg i Hannover